cyanic-selkie/wikianc huggingface dataset:
Levantti
Historia
Koska Levantti sijaitsee Afrikan ja Aasian välisen maakaistaleen lähellä, se on esihistoriallisina aikoina toiminut tärkeänä alkuihmislajien kulkureittinä. Viimeisen jääkauden loputtua syntynyt kulttuuri oli seudulla hyvin varhaista: se muodostaa ns. pienemmän hedelmällisen puolikuun länsiosan (Mesopotamia on sen itäosa), ja alueella sijaitsee yksi ensimmäisistä tunnetuista kaupungeista Jeriko. Maanviljelys tuli Levanttiin idästä jo ennen vuotta 8000 eaa. ja levisi sieltä edelleen Egyptiin. Toisin kuin ympäröivissä Egyptissä ja Kaksoisvirtainmaassa sekä myöhemmin myös Anatoliassa, Levantissa ei historiallisen ajan alussa syntynyt suuria yhtenäisiä valtioita. Alueen kansat kuten kanaanilaiset olivat jakautuneet pieniin heimoihin. Noin vuoden 2000 eaa. paikkeilla seudulle muutti myös muita seemiläisiä kieliä puhuneita kansoja idästä ja Arabiasta.
Antiikin aika
Bysantin voitot jäivät kuitenkin lyhytaikaisiksi, sillä jo vuonna 634 hyökkäsivät arabit etelästä käsin molempien sodan uuvuttamien valtakuntien kimppuun. Muutaman vuoden kuluessa he pystyivät kukistamaan koko sassanidivaltakunnan ja valtaamaan merkittävän osan Bysantista, niin että vuoteen 642 mennessä bysanttilaiset olivat jälleen menettäneet koko Levantin ja Egyptin, tällä kertaa pysyvästi.
Lasse Mårtenson
Elämä ja ura
Mårtenson kuoli 81-vuotiaana toukokuussa 2016.
Carly Patterson
Louisianan Baton Rougessa syntynyt Patterson vetäytyi Ateenan jälkeen eikä siten osallistunut vuoden 2008 kesäolympialaisiin Pekingissä. Hän kilpaili vuonna 2006 Celebrity Duets -televisioshow'ssa ja on sittemmin yrittänyt uraa ammattimaisena laulajana.
Last Man Standing
Last Man Standing on vuonna 1996 kuvattu toimintaelokuva, joka on uusintaversio Akira Kurosawan elokuvasta Yojimbo – onnensoturi. Elokuvan pääosia esittävät Bruce Willis, William Sanderson, Ned Eisenberg, Michael Imperioli, Bruce Dern, David Patrick Kelly, Christopher Walken, Karina Lombard ja Ken Jenkins. Elokuvan on ohjannut Walter Hill. Elokuva ei menestynyt taloudellisesti.
Piparjuuri
Levinneisyys
Piparjuuri on luultavasti kotoisin Itä-Euroopasta, lähinnä Etelä-Venäjän ja Pohjois-Ukrainan seuduilta. Nykyään se on paljon viljelty kasvi ympäri maailman ja kotiutunut luonnonvaraiseksikin monille seuduille. Se on yleinen Keski- ja Länsi-Euroopassa sekä Skandinavian eteläosassa. Pohjoisempana ja toisaalta Välimeren piirissä se on harvinainen. Pohjois-Amerikassa se on yleinen Yhdysvaltain koillisosasta suurille järville ulottuvalla vyöhykkeellä. Pienempiä esiintymiä on eri puolilla maapalloa.
Käyttö
Englanninkielisestä nimestään (Horseradish) huolimatta piparjuuri on hevosille myrkyllinen.
Muuttuuko ihminen
Sketsejä
pienoiskuva|Kaupassa-sketsissä asiakas (Tapio Liinoja) etsii hyvin riippunutta lihaa, jolloin kauppias (Timo Eränkö) ehdottaa hänelle vaimoaan Annelia (Mikko Kivinen).
Kaupassa
Asiakas (Tapio Liinoja) asiakas menee kauppaan, ja kauppiaalta kauppiaalta (Timo Eränkö) esimerkiksi mikä kaupan valmisruokahyllyn tuotteista on maukkainta. Tähän kauppias vastaa "ne ovat kaikki ihan mauttomia". Yhdessä sketsissä asiakas saapuu palvelutiskille, ja kysyy pitkään riippunutta lihaa, mihin kauppias tarjoaa vaimoansa Annelia (Mikko Kivinen).
Orgasmi
Miehen orgasmi
On tavallista, että mies tulee uniseksi heti orgasmin jälkeen, vaikka seksin aikainen rasitus ei olisikaan ollut kovin suuri.
Naisen orgasmi
Japanin perhesuunnittelujärjestön johtajan, gynekologian tohtori Kunio Kitamuran mukaan naisen orgasmi on aivojen theta-aaltomittausten perusteella keskimäärin lähes 10 kertaa voimakkaampi kuin miehen orgasmi. Naiset myös yleensä toipuvat orgasmista hitaammin. Cash Simpsonin (Science 2.0) mukaan tämä ei välttämättä todista orgasmin voimakkuudesta. Neurotieteilijä Barry Komisarukin mukaan erot aivoaalloissa ovat väitettyä pienemmät, ja eräässä 1970-luvun tutkimuksessa miesten ja naisten sanalliset orgasmikuvaukset eivät olleet erotettavissa toisistaan.
Terveysvaikutukset
Miehen riski kuolla sairauskohtaukseen ei tutkimusten mukaan havaittavasti kasva orgasmin aikana.
Saantivaikeudet
Kondomi vähentää peniksen ja vaginan välistä kosketusherkkyyttä, mikä voi vaikeuttaa miehen orgasmin saantia.
Lääkeaineiden vaikutus
Monella lääkeaineella on joko myönteinen tai kielteinen vaikutus orgasmeihin, yleensä kielteinen. Testosteroni ja muut steroidit parantavat orgasmeja vanhahkoilla miehillä ja vaihdevuodet ohittaneilla naisilla, joilla on matala testosteronitaso. Kaksi tuntia ennen seksiä nautitun johimbiinin on havaittu parantavan orgasmia lisäämällä noradrenaliinin eritystä. Dopamiinin eritystä lisäävät huumeet kuten amfetamiini ja kokaiini voivat stimuloida ja pitkittää orgasmia, mutta niillä on vaarallisia sivuvaikutuksia. Muiden huumeiden, kuten kannabiksen ja ekstaasin, myönteiset vaikutukset orgasmiin ovat anekdoottisia. Orgasmia heikentäviä aineita ovat esimerkiksi SSRI-lääkkeet sekä joskus myös alkoholi, opioidit, barbituraatit ja bentsodiatsepiinit, vaikka ne saattavatkin poistaa seksuaalisia estoja.
Midwayn taistelu (vuoden 1976 elokuva)
Midwayn taistelu on vuonna 1976 ensi-iltansa saanut sotaelokuva, joka kertoo Midwayn taistelusta toisessa maailmansodassa. Elokuvan pääosia esittävät muun muassa Charlton Heston, Henry Fonda, James Coburn, Robert Mitchum, Toshiro Mifune, Cliff Robertson, Glenn Ford, Robert Wagner, Dale Ishimoto ja Pat Morita. Elokuvan on ohjannut Jack Smight.
Jalmari Jaakkola
Elämä ja työt
Talvisodan jälkeen Jaakkola kirjoitti Suomen historiaa ulkomaisille esittelevän suppean esityksen Suomen historian ääriviivat, joka käännettiin useille kielille, sekä jatkosodan aikana presidentti Risto Rytin pyynnöstä niin ikään ulkomaille suunnatun esitelmän Suomen idänkysymys, jossa pyrittiin historiallisella argumentoinnilla perustelemaan Suomen aluevaatimukset Itä-Karjalaan ja Kuolan niemimaahan.
Tyson Gay
Ura
Kesällä 2013 Gay antoi kolmesti anabolisia steroideja sisältäneen dopingnäytteen. Yhdysvaltain antidopingtoimikunta USADA antoi hänelle vuoden kilpailukiellon ajalle 23. kesäkuuta 2013 – 22. kesäkuuta 2014 ja hylkäsi kaikki hänen tuloksensa 15. heinäkuuta 2012 alkaen. Kilpailukielto lyheni normaalista kahdesta vuodesta vuoden pituiseksi vastineeksi Gayn tekemästä yhteistyöstä USADA:n kanssa. Tulosten hylkäysten takia hän menetti Lontoon olympialaisten viestimitalin kun koko joukkueen suoritus hylättiin. Pekingin MM-kilpailuissa 2015 hän sijoittui 100 metrillä kuudenneksi ajalla 10,00 s.
Lylyjärvi
Lylyjärvi voi tarkoittaa seuraavia maantieteellisiä kohteita:
Viestirykmentti
Viestirykmentin lisäksi Riihimäen varuskunnassa on toiminut Puolustusvoimien teknillisen tutkimuslaitoksen elektroniikka- ja informaatiotekniikkaosasto, Millog (entisen Elektroniikkalaitoksen EL toiminnot), Puolustuskiinteistöjen (PHRAKL) paikallistoimisto sekä Leijona Catering Oy:n varuskuntaravintola (entinen muonituskeskus).
Pikkusikari
Pikkusikarit on usein valmistettu koneellisesti, jolloin hinnat saadaan pysymään laatuun nähden alhaisina. Pikkusikareita valmistetaan myös käsin. Tällöin hinnat ovat korkeammat mutta aromi on ainutlaatuisempi.
Imperial Chemical Industries
Historiaa
Vuonna 1971 ICI laajeni Euroopasta Pohjois-Amerikkaan ostamalla yhdysvaltalaisen Atlas Chemical Industries -yhtiön. ICI:stä tuli yksi Britannian merkittävimmistä teollisuusyrityksistä, joka ensimmäisenä teki puolentoista miljardin liikevoiton vuodessa. Amerikkalaisen Glidden-yhtiön osto vuonna 1986 teki ICI:stä maailman suurimpiin kuuluvan maalivalmistajan.
Jalkapallon Euroopan-mestaruuskilpailut 1964
Lopputurnauksen välierissä Neuvostoliitto löi Tanskan 3–0 ja Espanja Unkarin jatkoajalla 2–1. Espanjan oikeistolainen hallitus oli vetänyt joukkueensa vuoden 1960 kilpailujen karsinnoista sen saatua vastaansa Neuvostoliiton, mutta tällä kertaa kenraali Franco antoi joukkueen pelata. Madridin Santiago Bernabéulla pelattu loppuottelu päättyi lopulta 2–1 isäntien hyväksi. Voittomaalin teki Marcelino ottelun viime minuuteilla.
Neljännesvälierät
{| style="width: 100%;"
Lauri Korpinen (diplomaatti)
Lauri Eero Ilmari Korpinen (28. huhtikuuta 1946 Tampere – 30. elokuuta 2021 Helsinki) oli Suomen suurlähettiläänä Malesiassa ja Bruneissa kesäkuusta 2004 lähtien.
György Csányi
György Csányi (7. maaliskuuta 1922, Budapest - 13. joulukuuta 1978) oli unkarilainen pikajuoksija.
Fort Benning
Fort Benningiin siirrettiin toimintoja Fort Knoxista vuonna 2005. Tukikohdassa toimii muun muassa upseerikoulu ja Rangers-erikoisjoukkojen päämaja. Kaikkiaan se on yli 120 000 hengen työpaikka.
Fort Benning on nimetty Henry L. Benningin mukaan.
High Strung
High Strung on vuonna 1991 julkaistu indie-komediaelokuva. Elokuvan pääosia esittävät Steve Oedekerk, Thomas F. Wilson, Fred Willard, Jim Carrey, Denise Crosby ja Jani Lane. Kirsten Dunst esiintyy cameoroolissa. Elokuvan on ohjannut Roger Nygard.
Antonio Molino Rojo
Rojo ei aina näytellyt westerneissä jengin jäsentä. Elokuvassa Hyvät, pahat ja rumat hän esitti hyvää kapteenia, joka oli saanut kuolion jalkaansa. Hän varoitti Angel Eyesia (Lee Van Cleef) olemasta epärehellinen.
Greg Oden
Ura
28. lokakuuta 2008, kauden ja uran ensimmäisessä NBA-ottelussa Los Angeles Lakersia vastaan Oden loukkasi jalkansa ehdittyään pelata vajaat kaksi neljännestä. Lopulta Portland vapautti maaliskuussa 2012 entisen ykkösvarauksensa Odenin sopimuksestaan.
Osker
Oskerilla oli työn alla kolmaskin, Thriller-nimeä kantava albumi, mutta yhtyeen hajottua se ei koskaan valmistunut. Suurin syy hajoamiseen oli vakituisen rumpalin puute, mikä aiheutti erimielisyyttä jäsenten välille.
Avio-oikeus
Avio-oikeus astuu voimaan avioliiton solmimisen yhteydessä ja kestää sen purkautumiseen saakka. Avio-oikeuden tulkintaan avioliiton purkautuessa vaikuttaa paikallinen lainsäädäntö (missä maassa eroa on haettu). Esimerkiksi Suomessa avio-oikeutta ei sovelleta täysimääräisesti – eli avio-oikeutta sovitellaan – jos avioliitto on kestänyt hyvin lyhyen ajan (esimerkiksi alle 2 vuotta) ja täysimääräinen soveltaminen johtaisi kohtuuttomaan lopputulokseen toisen puolison kannalta (esimerkiksi toinen puolisoista on miljonääri ja toinen varaton, jolloin miljonäärin omaisuutta ei näin ollen suoraan jaettaisi tasan). Toisaalta avioehtosopimustakaan ei välttämättä sovelleta täysimääräisenä, jos avioliitto on kestänyt hyvin kauan (esimerkiksi 20 vuotta) ja sopimuksen täysimääräinen soveltaminen johtaisi toisen puolison kannalta kohtuuttomaan lopputulokseen (esimerkiksi nainen ollut kotiäitinä 20 vuotta eikä sen takia ole kerryttänyt omaisuuttaan, vaan kaikki omaisuus on miehen nimissä). Avio-oikeuden sovittelu on hyvin harvinaista eikä avioliiton kestolle ole Suomessa laissa säädettyjä raja-aikoja.
Jos puolisoilla ei ole avio-oikeutta toistensa omaisuuteen, suoritetaan avioliiton päätyttyä tarvittaessa omaisuuden erottelu. Sen suorittamiseksi voidaan myös hakea pesänjakajaa, jos asiasta ei päästä yksimielisyyteen.
Rudolf von Laban
Natsimenneisyys
Laban suunnitteli ryhmäesityksen Berliinin olympialaisiin 1936, mutta sairastui. Hänellä oli myös talousvaikeuksia ja häntä vastaan juoniteltiin. Hän ajautui pois kansallissosialistien suosiosta ja muutti Englantiin 1937.
Dan Henriksson
Henriksson kirjoitti ylioppilaaksi 1980, valmistui Teatterikorkeakoulusta 1985 ja suoritti teatteritaiteen maisterin tutkinnon 1993. Hänellä oli kiinnitys Turun ruotsalaiseen teatteriin 1985–1989 ja Svenska Teaterniin 1989–1991. Klockriketeaternin teatterinjohtaja hän on ollut vuodesta 2005. Ulkomailla hän on vieraillut näyttelijänä tai ohjaajana Chilessä, Kyproksella, Ruotsissa, Tanskassa, Venäjällä ja Yhdysvalloissa.
Åke Lindman
Näyttelijänura
pienoiskuva|upright|Åke Lindman (vas.) yhdessä Pirkko Mannolan, Palmer Thompsonin, rouva Laihasen ja [[Veikko Laihanen|Veikko Laihasen seurassa, kun elokuvaa Juokse kuin varas alettiin kuvata kesällä 1964.]] 1950- ja 1960-luvulla Lindman näytteli monissa elokuvissa. Usein hänellä oli elokuvan konnan rooli. Tunnetuimman roolisuorituksensa Lindman teki Edvin Laineen Tuntemattoman sotilaan Lehtona vuonna 1955. Ensimmäisen kerran Lindman esiintyi valkokankaalla Teuvo Tulion elokuvassa Hornankoski (1949), jossa hän oli pahan veljen roolissa. Kansainvälisesti palkitussa Valkoisessa peurassa (1953) hän näytteli epäileväistä metsänhoitajaa. Vuonna 1955 Lindman näytteli elokuvassa Kukonlaulusta kukonlauluun Eino Kustaalaa ja hänen vastanäyttelijänään oli tuleva puoliso Elina Kivistö (Anneli Sauli). Åke ja Anneli rakastuivat Me tulemme taas -elokuvan kuvauksissa ja he menivät naimisiin vuonna 1956.
Emil Vinermo
Vinermolla oli pitkä teatteriura näyttelijänä ja ohjaajana ja hänen elokuvauransa jäi teatteriuran varjoon. Noin 20 elokuvassa esiintyneellä Vinermolla ei ollut suuria elokuvarooleja, mutta muutamia luottotehtäviä kuitenkin, kuten kiero rättäri vuoden 1951 Tukkijoella-filmatisoinnissa ja sekopäinen Tupakka-Kusti T. J. Särkän tärkeimmässä 1950-luvun elokuvassa 1918 – mies ja hänen omatuntonsa (1957).
Åke Lindman
Yksityiselämä
Lindman oli naimisissa kolmesti: Helena Kajan (1949–1953), Anneli Saulin (1956–1962) ja Pirkko Mannolan (vuodesta 1968) kanssa. Hänellä on kaksi lasta, Tom ja Heidi.
Litania
Litania Katolisessa kirkossa
Vanhin käytössä oleva litania on rukous, joka nykyään tunnetaan Kaikkien pyhien litaniana (Litaniae Omnium Sanctorum) . Se oli keskiajalla kauan ainoa litanian muoto. Kaikkien pyhien litaniaa käytetään katolisen kirkonroomalaisessa rituksessa tärkeissä vihkimystoimituksissa, kuten piispan- ja pappisvihkimyksessä.
Litaniat olivat keskiajalla suosittuja etenkin joka käytettiin kulkueiden, ristisaattojen yhteydessä. Jopa niin, että litania tarkoitti kulkuetta, jonka aikana rukoiltiin. Erityisiä päiviä, jolloin litaniaa on käytetty, on 25. huhtikuuta, Pyhän Markuksen päivä, jolloin käytettyä litaninaa kutsuttiin nimellä litania maior (suurempi litania). Käyntipäivinä, rukoussunnuntain ja helatorstain välisinä päivin käytettiin litaniaa nimeltä Litaniae minores, pienemmät litaniat).
Litania-sana puhekielessä
Sanaa litania käytetään toisinaan puhekielessä synonyyminä mm. termeille pitkä yksinpuheluna esitetty lista, pitkä yksitoikkoinen vuodatus, pitkäpiimäinen juttu, valitus. Tämä käyttö saattaa juontaa alkunsa litania-rukouksesta, joka oli pitkä, samantapaisten avunpyyntöä ja valitusta sisältävien rukouslauseiden harrasta lukemista tai laulamista, joka tuntui kuulijasta yksitoikkoiselta.
Riihimäen varuskunta
Joukko-osastot ja -yksiköt
• Puolustusvoimien Teknillisen Tutkimuslaitoksen elektroniikka- ja informaatiotekniikkaosasto (El- ja informtekn-os/PVTT),
Dokken
Jo yhtyeen perustamisvuonna julkaistiin ensimmäiset singlet, Hard Rock Woman ja Paris Is Burning. Heidän ensimmäinen täysimittainen albuminsa, Breaking the Chains, julkaistiin vuonna 1983. Yhtyeestä tuli pian suosittu Euroopassa, mutta Yhdysvalloissa se oli näihin aikoihin vielä melko tuntematon. Vuonna 1984 julkaistu Tooth and Nail oli yhtyeen läpimurto Yhdysvalloissa. Myös seuraavat kaksi albumia, Under Lock and Key sekä Back for the Attack olivat menestyksiä. Jälkimmäisen päätöskappale "Dream Warriors" soi elokuvassa Painajainen Elm Streetillä 3 - Unien soturit.
Riihimäen varuskunta
Joukko-osastot ja -yksiköt
• Johtamisjärjestelmäkeskukseen kuuluva Verkkopuolustuksen Koulutuskeskus (VPKK) sekä
Lähteet
60.75944°N, 24.79667°W
Holland Parkin metroasema
Holland Parkin metroasema on Lontoon metron Central Linen asema Kensington and Chelsean alueella Lontoossa Yhdistyneessä kuningaskunnassa. Asema sijaitsee Holland Park -puiston läheisyydessä Lontoon matkakortin maksualueella 2.
Sauvamerkki
Sauvamerkeistä ei käytetä merimerkkien luetteloissa erillisiä määritelmiä kuten kummeleista ja tunnusmajakoista. Sauvamerkki on voitu rakentaa mitä tahansa tarkoitusta varten, esimerkiksi varoitusmerkiksi tai väyläohjausmerkiksi. Sauvamerkin rakentamiseen tarvittava materiaalimäärä on vähäinen, jolloin rajallisistakin tarpeista on saatu rakennettua kauas erottuva merimerkki.
Vuoden 1800 konklaavi
Vuosien 1799–1800 konklaavi eli paavin valitseva kardinaalien kokous alkoi paavi Pius VI:n 29. elokuuta 1799 tapahtuneen kuoleman jälkeen ja päättyi Pius VII:n valitsemiseen 14. maaliskuuta 1800. Konklaavi oli monin tavoin poikkeuksellinen, ja se on tälläkin hetkellä viimeisin, jota ei ole pidetty Roomassa. Vuoden 1800 konklaavi pidettiin poliittisista syistä Venetsiassa.
Konklaavin kulku ja uusi paavi
Konklaavilla oli kolme pääehdokasta, ja Chiaramonti tuli valituksi usean kuukauden pattitilanteen jälkeen kompromissina. Hän oli paaviksi noustessaan suhteellisen nuori eli vain 58-vuotias, mutta kuulunut jo vuosikymmeniä benediktiineihin, opettanut teologiaa professorina ja hänet tunnettiin lempeänä, kärsivällisenä ja sitkeänä mutta myös päättämättömänä ja epäröivänä.
Cantell
Cantell on suomalainen sukunimi. Nimen kantajia:
Paul Luostarinen
Luostarinen teki lahjoituksia muun muassa Turun yliopistolle, Suomalaiselle Liikesivistysrahastolle sekä Mikkelin Vanhainkotiyhdistykselle. Testamentissaan hän perusti puolisonsa kanssa nimikkorahaston Suomen Kulttuurirahaston yhteyteen.
Decapitated
Jäsenet
Nykyiset jäsenet
IFK Uppsala
Jääpallo
IFK:n jääpallotoiminta lopetettiin vuonna 1990, jolloin seura pelasi Ruotsin 4. divisioonassa. Kaudella 2006–2007 IFK Uppsala aloitti uudestaan jääpallotoiminnan. Seuran jääpallojoukkue pelaa Ruotsin neljänneksi korkeimmalla sarjatasolla 2.divisioonassa.
Clay Regazzoni
Gianclaudio "Clay" Regazzoni (5. syyskuuta 1939 Mendrisio, Ticino, Sveitsi – 15. joulukuuta 2006 Fontevivo, Parma, Italia ) oli sveitsiläinen Formula 1 -kuljettaja. Regazzoni on menestynein sveitsiläinen F1-kuljettaja.
Ura
F1-uran jälkeen hän ajoi käsin hallittavalla autolla Pariisi-Dakar -rallissa ja Sebringin 12 tunnin ajossa.
Beginnings: The Lost Tapes 1988–1991
Beginnings: The Lost Tapes 1988–1991 on postuumisti julkaistu albumi Tupac Shakurilta. Albumi sisältää Shakurin ensimmäisiä nauhoituksia vuodesta 1988 alkaen. Albumin kappaleet julkaistiin alun perin jo vuonna 2000 The Lost Tapes nimisellä albumilla, mutta sitä ei laskettu markkinoille oikeudellisesti pätevällä tavalla joten albumi vedettiin pois. Albumi sisältää 10 kappaletta jossa mukana on Shakurin ensimmäinen rap-ryhmä, mukaan lukien myös Shock G ja Humpty Hump Digital Undergroundista. Albumin tuotannosta vastaa Digital Undergroundin jäsen Chopmaster J.
Foxtrot (albumi)
Kappaleet
Kaikki kappaleet kirjoittanut: Tony Banks/Phil Collins/Peter Gabriel/Steve Hackett/Mike Rutherford
George Milne
Turkin taivuttua aselepoon maailmansodan lopussa Milnen joukot miehittivät Konstantinopolia vuoteen 1920. Samana vuonna hänet ylennettiin kenraaliksi. Vuodesta 1922 Milne toimi itäisen joukko-osaston komentajana, kunnes hänet 1926 nimitettiin imperiumin pääesikunnan (Imperial General Staff) päälliköksi vuonna 1926. Hän jäi eläkkeelle 1933 sotamarsalkan arvoisena. Milne aateloitiin ja hänestä tuli paroni Milne of Salonika and Rubislaw. Toisen maailmansodan aikana hän palveli vielä kodinturvajoukoissa.
Eveline Crone
Opinnot ja työura
Crone julkaisee tutkimusryhmineen tuloksiaan johtavissa kansainvälisissä julkaisuissa. Hänen julkaisuluettelossaan oli 190 nimikettä (2019). Kekseliään ja korkeatasoisen tieteellisen tutkimuksen ohella hänen laboratorionsa on panostanut tieteellisten löydösten soveltamiseen ja ymmärrettäväksi tekemiseen ympäröivässä yhteiskunnassa. Cronen kuudella kielelle käännetty ja yli 100 000 kappaletta myynyt Het puberende brein (2008) on esimerkki tieteen popularisoinnista suuremmalle yleisölle; teoksen uudistettu painos ilmestyi 2017-2018 (mm. The adolescent brain)
Tex Revolver
Tex Revolver on Pete lo sceriffon (1943) ja Pippo nel Texas (1943) kanssa Cocco Bill -sarjakuvan edelläkävijöitä ja siitä löytyy paljon yhtymäkohtia Cocco Bill -sarjaan. Vauhti on vielä huomattavasti hilitympää, mutta maasta löytyy jo makkaran pätkiä ja aivan tarinan lopusta kadulla luikerteleva mato. Texin hevonen osallistuu tarinoihin vähintäänkin yhtä ahkerasti kuin Cocco Billinkin ratsu. Sekin osaa puhua ja pelastaa Texin pahoista pinteistä. Tex taistelee niin intiaaneja kuin roistojakin vastaan ja sekä seriffit että pormestarit pyörivät mukana. Tällä kertaa seriffinä toimii kaulimella varustettu nainen, joka lopulta rakastuu Texiin. Cocco Billistä poiketen Tex juo mielellään olutta.
Kadotettu (televisiosarja)
Suomessa MTV3 on hankkinut sarjan esitysoikeudet ja aloitti lähetykset 27. helmikuuta 2007.
Yleisradio
Musiikkisensuuri
1970-lukua leimasi myös politisoituminen. Jo aiemmin Yleisradio oli kieltänyt tiettyjen äänilevyjen soittoa, mutta 1950-luvulla levy joutui soittokieltoon lähinnä teknisistä syistä kuten epäpuhtaan äänen vuoksi. 1960-luvulla tilanne muuttui ja levyjä joutui soittokieltoon myös moraalisista ja poliittisista syistä. Syitä saattoivat olla esimerkiksi kaksimielisyydet, uskonnollisten tunteiden loukkaaminen, päihteiden ihannointi, vammaisten pilkkaaminen ja kansallislaulujen väärinkäyttö. Vuosikymmenen puolivälissä joutuivat soittokieltoon muun muassa useat Irwin Goodmanin ja Juha ”Watt” Vainion levyt. Speden ja Simon Keltainen jäänsärkijä oli soittokiellossa jäänmurtajalakkojen aikana kohdan ”Värssy Wällärille, pojat!” ansiosta. Varsinaisista soittokielloista luovuttiin vuonna 1972; tiettävästi viimeinen varsinaisella kieltolistalla ollut levy oli Serge Gainsbourgin ja Jane Birkinin duetto Je t’aime – moi non plus. Eräitä levyjä saatettiin silti edelleen ”jäädyttää”, mikä merkitsi että niiden käyttö oli sallittu ainoastaan erityisestä syystä ja vakavassa asiayhteydessä: esimerkiksi Tuomari Nurmion kappale Kurja matkamies maan oli vuonna 1979 tällä tavoin jäädytetty, ja sen soittaminen kevyessä äänilevykonsertissa aiheutti julkista närkästystä. Nykyisin vastuu levyjen soittamisesta on päälliköillä ja toimittajilla.
Peltoleinikki
Peltoleinikki (Ranunculus arvensis) on lähinnä Euraasiassa ja Pohjois-Afrikassa tavattava yksivuotinen, keltakukkainen leinikkilaji. Peltoleinikki on myrkyllinen kasvi.
Cathay Pacific
Laivasto
pienoiskuva|Cathay Pacificin [[Airbus A330|Airbus A330-300 lähdössä Sydneyn kansainväliseltä lentoasemalta.]] pienoiskuva|Cathay Pacificin [[Airbus A350 XWB|Airbus A350-1000 Hongkongin kansainvälisellä lentoasemalla.]] pienoiskuva|Cathay Pacificin [[Boeing 777-300ER lähdössä Zürichin lentoasemalta.]]
Yleisradio
Kritiikki ja keskustelu
Syyskuussa 2009 Iltalehti moitti että Yleisradio kuluttaa ”surutta rahaa Tangomarkkinoihin, saippuasarjaan ja jättimäiseen henkilökuntaan. – – Ylen henkilökuntamäärä on Suomen oloihin suhteutettuna suorastaan jättimäinen. – – Peräti 15 prosenttia tv-kanavien kustannuksista palaa ruotsinkieliseen Yle Fem -kanavaan, vaikka sen katsojaluvut rämpivät pohjalukemissa. – – Ylen miljoonia palaa lähivuosina roppakaupalla myös surullisenkuuluisaan Musiikkitaloon.”
Yleisradiovero ja resurssit verrattuna muihin medioihin
Viestintäministerin työryhmän mukaan Ylen pyrkimys markkinajohtajuuteen ja maksimaaliseen yleisöön vaikeuttaa suuresti muun median toimintaa.
FST ja kieliriita
Kaupallinen MTV3 on myös tuominnut yksityisen rahan käytön Ylen ohjelmien rahoitukseen. Arvostelu koski ruotsinkielisten säätiöiden varojen käyttöä Yle Femin aamuohjelman rahoitukseen. MTV3:n toimitusjohtajan mukaan Ylen pitää olla verovaroin rahoitettu, eikä se saa haalia yksityistä rahaa toimintaansa.
Yhtiötunnukset
Yleisradion logoksi tuli Markkinointi Viherjuuri -yhtiön suunnittelema ”Tolppa, YLE, tolppa” 1. lokakuuta 1999. Logoa nähtiin 1. tammikuuta 2001 alkaen tuotantoplanssina ohjelmien lopussa, ja Ylen omatuotantoisissa ohjelmissa on mainittu myös ohjelman tuotantovuosi.
Hallinto
Yleisradioon liittyvä lainsäädäntö valmistellaan liikenne- ja viestintäministeriössä.
Greenhalgh (1941)
Palvelus
Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan, kunnes se poistettiin alusluettelosta 1966.
Qantas
Qantas Airways Limited (IPA: ) on australialainen lentoyhtiö, joka on perustettu vuonna 1920. Qantas on maailman kolmanneksi vanhin edelleen toiminnassa oleva lentoyhtiö alankomaalaisen KLM:n ja kolumbialaisen Aviancan jälkeen. Qantasin nimi muodostuu akronyyminä sanoista Queensland And Northern Territory Aerial Services Limited. Lentoyhtiön logosta juontuu myös yhtiöstä toisinaan käytetty lempinimi The Flying Kangaroo. Qantasin osake noteerataan pörssissä (ASX: QAN).
Alkutaival (1920–1933)
Vuosien 1926 ja 1928 välissä Qantas rakensi käyttöönsä yhteensä seitsemän de Havilland DH.50 -konetta ja yhden de Havilland DH.9 -koneen.
Kanta-asiakasohjelma
right|thumb Qantas käyttää Qantas Frequent Flyer -nimistä kanta-asiakasohjelmaa, jonka perusyksikkö on piste. Pisteitä myönnetään Qantasin lennoista yksi kappale per maili eli yksi piste per 1,609 km. Qantasin kanta-asiakkaat saavat pisteitä myös muiden Oneworld-allianssin lentoyhtiöiltä (American Airlines, British Airways, Cathay Pacific, Finnair, Iberia, Japan Airlines, LAN, Malév, Royal Jordanian), Australian kotimaanlentojen yhteistyökumppaneilta (QantasLink, JetStar, Jetconnect), muilta yhteistyökumppaneilta (muun muassa Alitalia, Aer Lingus, Dragonair) sekä tietyissä hotelleissa yöpymisestä, tietyn luottokortin käytöstä tai autonvuokraamisesta. Pisteiden summa määrittelee, mihin Qantasin matkustajaluokkaan (Bronze, Silver, Gold, Platinum) matkustaja kuuluu.
The Lollipops
The Lollipops oli tanskalainen popyhtye, joka vaikutti 1960-luvulla ja sai suurta suosiota Ruotsissa ja Suomessa.
Historia
Lollipopsista tuli sensaatio Ruotsin silloisissa kansanpuistoissa, ja Ruotsin Karusell-levy-yhtiö otti heihin yhteyttä. Vuonna 1963, kun Torben oli 13- ja Jörgen 12-vuotias, levytettiin yhtyeen debyyttisingle, vanha Connie Francis numero "Lollipop Lips". Ruotsalainen merirosvoradio Radio Syd ryhtyi soittamaan singleä, ja siitä tuli Ruotsissa nopeasti hitti. Suosio aiheutti jopa jonkinlaista fanihysteriaa Ruotsissa. Tämä oli alkua veljesten kirjoittamille lukuisille levytyksille, jotka saivat innostusta mm. Beatleseilta, Billy J. Kramerilta ja useilta amerikkalaisilta garage-yhtyeiltä kuten The Knickerbockers. Nyt Lollipopsista oli tullut suosittu Ruotsissa, mutta suosio kotimaassa Tanskassa antoi odottaa.
Huopalahti
Kunnan perustaminen
Uusi kunnallislaki säädettiin 1917 ja sen piti tulla voimaan vuoden 1918 alussa, vaikka voimaantulo tosiasiassa tapahtui vasta vuoden lopulla. Haagan yhdyskunnan valtuusto ja Munkkiniemen yhdyskunnan kuntakokous halusivat erota Helsingin maalaiskunnasta myös kunnallisessa suhteessa. Myös Huopalahden seurakunnan alueella asuvien Helsingin maalaiskunnan asukkaiden järjestämä kokous puolsi eroamista. Helsingin maalaiskunnan valtuustokin puolsi eroa. Toivottiin, että asia olisi voitu päättää vielä vanhan lain aikana. Näin ei kuitenkaan käynyt.
Huopalahden maalaiskunnan piti aloittaa toimintansa vuoden 1920 alussa. Tosiasiallinen toiminta alkoi vasta 13. maaliskuuta 1920 pidetyn kunnanvaltuuston vaalin jälkeen. Taajaväkisen asutuksen järjestämisestä aiheutuneet tehtävät jäivät Haagan, Lauttasaaren ja Munkkiniemen taajaväkisten yhdyskuntain hoitoon.
Mellakkapoliisi
thumb|right|250px|Belgialaisia mellakkapoliiseja Mellakkapoliisi on poliisi, joka on vastuussa mellakantorjunnasta ja mielenosoitusten hallinnasta. Suomessa tapahtuvaa mellakkapoliisin toimintaa kutsutaan yleensä joukkojenhallinnaksi.
Huopalahti
Palotoimi
Palotoimen hoito oli Munkkiniemen ja Lauttasaaren taajaväkisten yhdyskuntien huolena eikä Huopalahden kunta asiaan puuttunutkaan. Lauttasaaressa toimi Lauttasaaren vapaaehtoinen palokunta, jota yhdyskunta avusti. Kalustona VPK:lla oli kaksi moottoriruiskua ja yksi käsivoimaruisku sekä 400 metriä viisisenttistä letkua. Kalusto säilytettiin palokunnan omistamassa vajassa. Yhdyskunta oli kaivattanut muutaman palokaivon ja asettanut palolautakunnan, joka suoritti palotarkastukset.
Vesijohdot ja viemärit
Munkkiniemessä oli Stenius-yhtiön rakentama ja omistama vesijohtolaitos, joka aloitti toimintansa 1919. Laitoksella oli pumppuhuone Långängen-nimisellä niityllä, jossa oli 14 metriä syvä kaivo. Kaivon vesi oli muuten hyvää, mutta joskus rautapitoista. Kaivosta saatiin 864 kuutiometriä vettä vuorokaudessa, minkä arvioitiin riittävän 12 000 asukkaalle. Veden painetta ylläpidettiin kahdella automaattisella sähköpumpulla. Vesitornia kunnassa ei ollut. Vesijohtoverkoston pituus 30-luvun puolivälissä oli 4 301 metriä ja johtoon oli liitetty useita paloposteja. Stenius-yhtiö oli varustanut Munkkiniemen rakennetun eteläosan myös viemäreillä, joiden yhteispituus oli 4 500 metriä. Viemäriverkosto oli yhtiön omaisuutta.
Sairaanhoito ja köyhäinhoito
Kunnan terveydenhoito oli jätetty suurelta osin Lauttasaaren ja Munkkiniemen yhdyskuntien huoleksi. Kunta hoiti kuitenkin välittömän terveydenhoidon Kuusisaaressa ja Pasilan alueella. Kunnalla oli sivutoiminen terveyskaitsija ja terveyssisar. Lisäksi kunnalla oli lakisääteinen kätilö, joka asui Lauttasaaressa. Mielisairaita varten kunta oli lunastanut kaksi paikkaa Tammisaaren piirimielisairaalasta ja keuhkotautipotilaita varten oli kuusi paikkaa Mjölbollstadin keuhkotautiparantolassa.
Kansakoulut ja kirjasto
Lauttasaaren suomenkielisessä ja ruotsinkielisessä koulussa oli kaksi opettajaa, toinen alakoulussa ja toinen yläkoulussa. Munkkiniemessä oli samalla tavoin kaksi opettajaa.
Plato Tiburtinus
Plato Tiburtinus tai Plato Tivolilainen oli 1100-luvun alussa elänyt italialainen kääntäjä. Hän käänsi arabian- ja hepreankielisiä tekstejä latinaksi, muiden muassa ensimmäinen latinankielinen maininta astrolabista on häneltä peräisin (käänsi al-Battanin Kitab az-Zij -teoksen nimelle De Motu Stellarum). Hän käänsi paljon muitakin astrologiaa, tähtitiedettä ja matematiikkaa sivuavia teoksia, kuten esimerkiksi Ptolemaioksen Tetrabiblos-teoksen arabiankielisen käännöksen latinaksi. Kaikki käännökset hän teki asuessaan Barcelonassa.
Karl von Schoultz
Karl Anton Konstantin von Schoultz (Kalle Anttooni) (7. joulukuuta 1922 Helsinki – 23. heinäkuuta 2013) oli suomalainen humanististen tieteiden kandidaatti, lehtori, kirjailija ja suomentaja. Hänen romaanejaan julkaistiin sarjassa Punainen sulka. Hän myös suomensi kirjoja Nuorten toivekirjastoon.
Teokset
Nimimerkillä Kalle Anttooni:
Arje Nadbornik
thumb|right|350px|Kisaisännän Suomen joukkue [[Painin maailmanmestaruuskilpailut 1965 (kreikkalais-roomalainen paini)|Tampereen vuoden 1965 MM-kisoissa: Haukiputaan Heiton Eero Tapio, toinen vasemmalta. Muut joukkueen jäsenet vas: Arje Nadbornik, Tapio, Veikko Koivuniemi, Martti Laakso, Kaarlo Wieser, Raimo Taskinen, Arto Savolainen, Reino Salimäki ja valmentaja Veijo Vasko ja joukkueenjohtaja Kalervo Rauhala. Raimo Taskinen oli sarjassa alle 57 kg kuudes.]] Arje Nadbornik (7. lokakuuta 1935 Helsinki – 5. heinäkuuta 2008 Helsinki ) oli suomalainen kreikkalais-roomalaisen tyylin painija.
Sumner Locke Elliott
Elliott on arvostettu prosaisti ja näytelmäkirjailija. Häneltä ilmestyi kymmenen romaania, neljätoista näytelmää, kymmenen kuunnelmaa ja käsikirjoituksia. Hänen omaelämäkertansa You Must Like Your Work ilmestyi 1975. Hän oli kaiken kaikkiaan hyvin tuottelias kirjoittaja, mutta tuotannon ytimen muodostavat romaanit, joista kuuden tapahtumat tai aihepiiri liittyvät Australiaan.
Elliottin äiti oli australialainen kirjailija Sumner Locke, joka kuoli synnytystä seuraavana päivänä, ja poika jäi tätiensä kasvatettavaksi. Seurauksena oli ankara huoltajuuskiista, joka ratkesi vasta kymmenen vuoden kuluttua. Hän on käsitellyt aihetta palkitussa omaelämäkerrallisessa romaanissa Hiljaa, hän voi kuulla. Hän työskenteli 13-vuotiaasta alkaen toistakymmentä vuotta näyttelijänä radio-ohjelmissa ja teki muutenkin työtä ohjelmien parissa, kuten kirjoitti käsikirjoituksia lastenohjelmaan. Hän siirtyi koulun päätyttyä päätoimiseksi radion ja teatterin pariin.
European Launcher Development Organisation
European Launcher Development Organisation (ELDO) oli eurooppalainen valtioiden välinen organisaatio, joka perustettiin 1960-luvun alkupuolella kehittämään Länsi-Euroopalle oma kantoraketti, Europa. Sen toiminta itsenäisenä päättyi vuonna 1975, kun se yhdistettiin ESRO:n kanssa Euroopan avaruusjärjestöksi.
Toiminta
Huhtikuussa 1960 Iso-Britannia peruutti Blue Streak-ydinohjuksen tuotannon. Ohjus oli ilmeisesti kehitetty täysin valmiiksi, mutta Eisenhowerin hallinto painosti Englantia luopumaan omasta ydinohjuksesta ja kehottaen Englantia tilaamaan Polaris-ohjuksia Yhdysvalloista sen sijaan. Englanti teki näin. Se pyrki kuitenkin saamaan Euroopan maita ylläpitämään ko. ohjuksensa tuotannon kantoraketin 1. vaiheena.
Vuonna 1974 ELDO ja European Space Research Organisation (ESRO) fuusioituivat ja muodostivat Euroopan avaruusjärjestön.
Friisi
Friisi tarkoittaa seuraavia:
Dorgon
Asettuminen pääkaupunkiin
Kun kapinalliset joukot olivat kuusi viikkoa kohdelleet Pekingin väestöä huonosti, nämä asettivat vanhimpien ja virkamiesten muodostaman lähetystön tervehtimään vapauttajiaan 5. kesäkuuta. He hämmästyivät, kun he eivät tavanneetkaan Wu Sanguita ja Ming-suvun perillistä vaan Dorgonin, ratsastavan mantšun, jonka otsa­tukka oli ajeltu, esittäytyvän prinssihallitsijana. Kesken tämän mullis­tuksen Dorgon asettui Wiyingin palatsiin (武英殿), ainoaan rakennukseen, joka oli lähes vahingoittu­maton sen jälkeen, kun Li Zicheng oli sytyttänyt 3. kesäkuuta sytyttänyt palatsin rakennus­ryhmän tuleen. Sota­joukkoja oli kielletty tekemästä ryöstöjä; heidän kurin­alaisuutensa teki siirtymän Qing-dynastian alaisuuteen "huomattavan helpoksi." Samaan aikaan kun Dorgon väitti tulleensa kostamaan Mingin puolesta, hän kuitenkin määräsi teloi­tettaviksi kaikki Ming-suvun vallan­tavoittelijat, mukaan luettuna kaikki viimeisen Ming-keisarin jälkeläiset, sekä heidän kannattajansa.
Aer Lingus
Aer Lingus on irlantilainen, vuonna 1936 perustettu lentoyhtiö. Sen päälentoasemat ovat Corkin kansainvälinen lentoasema ja Dublinin lentoasema. Myös lentoyhtiön päämaja sijaitsee Dublinissa.
Dorgon
Arvonalennus ja -palautus
Dorgonilla ei ollut poikia, vain yksi tytär. Hän kuitenkin adoptoi veljen­poikansa Dorbon, veljensä Dodon viidennen pojan, joka täten peri Dorgonin prinssillisen arvonimen.
Tanz der Vampire
Juoniselostus
Chagalin johdattamina Abronsius ja Alfred löytävät linnan. Siellä heitä tervehtivät kreivi von Krolock ja hänen poikansa Herbert, joka on silminnähden viehättynyt Alfredista. Kreivi von Krolock teeskentelee kunnioittavansa Abronsiuksen tieteellisiä ansioita, mutta puhuessaan Alfredille kahden kesken kehottaa nuorukaista jättämään komentelevan professorin, joka ei ymmärrä nuoren miehen tarpeita, ja luottamaan hänen neuvoihinsa voidakseen tuntea elämän ja rakkauden.
Laulut
Nykyinen saksankielinen laululuettelo
Stuttgart
Musikaalin Saksan-ensi-ilta oli Stuttgartissa 31.3.2000 Apollo Theaterissa. Produktio päättyi 31.8.2003.
Berliini
Berliinin produktio sai ensi-iltansa Theater des Westensissä 10.12.2006. Produktio päättyi 30.3.2008.
Ophir Pines-Paz
Pines-Paz oli knessetin jäsen 1996–2010. Hän oli lyhyen aikaa tiede- ja kulttuuriministerinä Ehud Olmertin hallituksessa, mutta erosi vastalauseena Yisrael Beytenu -puolueen ottamiselle hallitukseen, koska pitää kyseistä puoluetta rasistisena. Hän tuli neljänneksi työväenpuolueen puheenjohtajavaaleissa toukokuussa 2007.
Purple Records
Purple Records oli vuosina 1971–1979 toiminnassa ollut britannialainen levy-yhtiö, jonka perustivat Deep Purple -yhtyeen hallintoon kuuluneet John Coletta ja Tony Edwards. Se oli EMI-yhtiön alamerkki, joka julkaisi pääasiassa Deep Purplen ja sen jäsenten levyjä.
Kari Byron
Yksityiselämä
Byron on naimisissa taiteilija Paul Urichin kanssa. Vuonna 2009 he ilmoittivat että Kari on raskaana, ja heidän tyttärensä syntyi 28. kesäkuuta 2009.
Kerimäen kirkko
Rakentaminen
Kirkon vihki käyttöön Porvoon piispa C. G. Ottelin helluntaina 11. kesäkuuta 1848.
Toruń
Historia
Ritarikunnan ja kaupunkilaisten välit kiristyivät 1400-luvulla, jolloin eri väestöryhmien suhteet yleensäkin kiristyivät. Puolan ja ritarikunnan välillä oli useita yhteenottoja, esimerkiksi Tannenbergin taistelu (1410). Toruńissa jännite huipentui vuoden 1454 kapinaan, jossa ritarikunnan linna hävitettiin asumiskelvottomaksi. Vihdoin 1400-luvun loppupuolella Puolan kuninkaat karkottivat saksalaisjoukot alueeltaan. Kaupungissa (Artus-salissa) solmittiin vuonna 1466 kolmetoistavuotisen sodan päätteeksi Toruńin rauha Puolan ja saksalaisvaltioiden kesken. Jo aikaisemmin, vuonna 1411, solmittiin kaupungissa Liettuan ja saksalaisten välinen Thornin rauha.
Al Oerter
Alfred Adolf ”Al” Oerter, Jr. (19. syyskuuta 1936, Astoria, New York – 1. lokakuuta 2007, Fort Myers, Florida) oli yhdysvaltalainen yleisurheilija ja kiekonheiton nelinkertainen olympiavoittaja.
William Robertson (sotamarsalkka)
Huhtikuusta 1919 toukokuuhun 1920 Robertson komensi Reininmaan miehitykseen osallistuneita brittiläisiä joukkoja. Hänet ylennettiin maaliskuussa 1920 sotamarsalkaksi. Robertson julkaisi kaksi muistelmateosta, From Private to Field Marshal (1921) sekä kaksiosaisen Soldiers and Statesmen, 1914–1918 (1926).
Pro Lehdistö
Pro Lehdistö Oy:n perustamisen konkreettinen syy oli se, että 1988 perustettu Suomen Viestintäkehitys Oy pyrki ostamaan maakuntalehtiä ja Savon Sanomien haltuunoton estämiseksi perustettiin sanomalehtikustantajien Pro Lehdistö Oy. Suomen Viestintäkehityksen perusti Panostaja Oy:tä johtaneet sijoittajat Panostaja Oy:lle. Panostaja Oy:n perustivat Tampereella Matti Koskenkorva, Pasi Asikainen ja Jukka Kotakorpi.
Hyypänmäki
Hyypänmäki eli Hyyppä on Hailuodossa sijaitseva harjun päälle muodostunut paraabelidyyni ja samalla saaren korkein kohta, 31 metriä merenpinnan yläpuolella. Alue on retkikohteena monipuolinen vaihtelevien maanmuotojen vuoksi. Jäätiköt ja sulamisvedet ovat muovanneet maisemaa, ja kaikkien muodostumien maa-aines on lajittunutta hiekkaa.
Bandyliigakausi 2003–2004
Parhaat maalintekijät
pistepörssin paras oli OLS:n Samuli Niskanen 122 pistettä.
Kanelipöllönen
Kanelipöllönen (Otus icterorhynchus) on pöllösten sukuun kuuluva afrikkalainen lintulaji. Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Norsunluurannikolla, Gabonissa, Ghanassa, Guineassa ja Liberiassa.
Cape Canaveral
thumb|200px| Merritt Island: [[Kennedy Space Center kuvassa valkoisella ja Cape Canaveral Space Force Station vihreällä]] thumb|200px|Cape Canaveral elokuussa 1991 avaruudesta nähtynä Cape Canaveral on yhteisnimitys Merritt Island-saarella ja sen itäpuolella olevalla saarelmalla Floridassa Yhdysvalloissa sijaitseville avaruuskeskuksille. Alueella sijaitsee NASA:n Kennedy Space Center (KSC) ja Yhdysvaltain avaruusvoimien Cape Canaveral Space Force Station (CCSFS). Cape Canaveral voi viitata myös pelkkään itäiseen saarelmaan ilman Merrit Island-osaa.
Liseberg (Tukholma)
Liseberg on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa-alueeseen. Lisebergin kaupunginosa muodostettiin vuonna 1934, ja sitä rajaavat Örby Slottin, Solbergan ja Östbergan kaupunginosat. Siellä asuu noin 1300 ihmistä, ja maa-alaltaan se on 0,38 neliökilometrin suuruinen, ollen Söderortin pienin kaupunginosa.
Virallinen paperi
Virallinen paperi on arkistopaperilaatu, joka vanhetessaan muuttuu mahdollisimman vähän. Se valmistetaan lumpusta ja sellusta ja siihen painetaan vesileima. Se kuuluu hienopaperilaatuihin.
Brežnevin oppi
Brežnevin puhe
Käytännössä tämä tarkoitti selkeää rajoitusta Varsovan liiton maiden (joita hän tarkoitti) suvereniteetille. Samalla hän syytti Tšekkoslovakian ”antisosialistisia elementtejä” ”salatusta vaatimuksesta niin kutsuttuun neutraliteettiin ja sosialististen maiden yhteisöstä vetäytymiseen.
Kapitalismin ja sosialismin hän näki aidossa kylmän sodan hengessä (päinvastoin kuin konvergenssiteorian kannattajat, kuten Andrei Saharov ja eurokommunistit) ”fundamentaalisesti vastakkaisina” ja siteerasi Leniniä: ”Jos et ole puolellamme, olet meitä vastaan.” Hän myös totesi, että ”sosialistisessa yhteisössä Neuvostoliitto on sen keskeinen voima”, ja muistutti Neuvostoliiton armeijan mahdista.
Uuden-Seelannin kenraalikuvernööri
Kenraalikuvernöörillä on perustuslaillisia, seremoniallisia ja edustuksellisia tehtäviä. Vaalien jälkeen hän nimittää uuden hallituksen. Hän nimittää myös korkeimmat virkamiehet ja ottaa vastaan diplomaatit. Hän myöntää kunniamerkkejä ja avaa merkittäviä valtiollisia tapahtumia. Hän edustaa maataan kansainvälisissä tapahtumissa ja isännöi valtiovieralíluja. Kenraalikuvernöörin odotetaan pidättäytyvän päivänpolitiikasta, mutta hän voi panna alulle erilaisia tärkeäksi katsomiaan projekteja tai teematapahtumia.
Tuonela (albumi)
Tuonela on Amorphiksen vuonna 1999 julkaistu neljäs studioalbumi.
Tuonela oli ensimmäinen metallimusiikkiin perehtyneelle Metal Archives -sivustolle lisätty albumi.
Ljusnarsbergin piiri
Ljusnarsbergin piiri sijaitsee Ljusnarsbergin kunnassa Ruotsissa. Piiri kattaa koko kunnan ja sen väkiluku on.
Dark Matter (yritys)
Yritys on esitellyt Suomessa Oulussa toimiville yrittäjille ajatusta puhelimen alustan tekemisestä ja mahdollisuutta alihankintatyöstä. Yritys on hakenut Tampereella työntekijöitä.
Örby Slott
Örby Slott on yksi Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa-alueeseen. Kaupunginosa muodostettiin vuonna 1956, ja siellä asuu nykyisin noin 1600 ihmistä. Maa-alaltaan kaupunginosa on 0,67 neliökilometrin suuruinen. Se on saanut nimensä siellä sijaitsevan Örbyn linnan mukaan.
Suomen Adventtikirkko
Historia
Adventismi saapui Yhdysvalloista Ruotsin kautta Suomeen 1890-luvun alussa. Adventismi sai aluksi jalansijaa ruotsinkielisen väestön keskuudessa. Liike järjestäytyi yhdistykseksi vuonna 1920, jolloin rekisteröitiin Suomen Seitsemännen Päivän Adventistien Filantrooppienn yhdistys. Liikkeen vahvinta aluetta oli 1920-luvulla Turku ja Pori ympäristöineen.
Acre (1945)
Palvelus
1960-luvulla alus modernisoitiin, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.
Suomen Adventtikirkko
Musiikki
Suomen adventtikirkon käyttöön on julkaistu kokoelma Adventtisointuja 1–3. Vuonna 1959 adventtikirkko sai oman laulukirjan vuonna 1959, jolloin ilmestyi 663 laulua käsittävä kokoelma Adventtilauluja. Kokoelma sisälsi amerikkalaista ja anglosaksista alkuperää olevia hengellisiä lauluja ja protestanttisia virsiä sekä pohjoismaisia ja suomalaisia sävelmiä. Säestykset oli laadittu myös sekakuoroille soveltuviksi.
Vuonna 2001 kirja korvattiin kokoelmalla Seurakunta laulaa, joka sisältää 531 laulua. Monet laulut sisältävät kertosäkeen. Lauluja on otettu entisen kokoelman lisäksi uusimmista ulko- ja kotimaisista hengellisistä laulukokoelmista.
Hiekkamies
Historia
Tapahtuma oli niin traumaattinen, että Hiekkamies päätti parantaa tapansa käyttääkseen voimiaan ihmiskunnan hyväksi. Vaikka yleisö spekuloikin aikansa hänen tarkoitusperiensä rehellisyyttä, hän sai kansan luottamuksen ja liittyi Villiin Sakkiin, kansainväliseen palkkasoturien ryhmään. Hiekkamiehestä tuli jopa Kostajien, maailman mahtavimpien sankarien jäsen.
Veronika Hesse
Veronika Hesse (o.s. Schmidt) (s. 24. elokuuta 1952 Harzgerode) on uransa päättänyt saksalainen maastohiihtäjä. Hän edusti Saksan demokraattista tasavaltaa. Hesse voitti urallaan kahdesti viestimitalin olympialaisissa ja kahdesti hiihdon MM-kilpailuissa. Lisäksi hän voitti henkilökohtaisen kultamitalin 20 kilometrin hiihdossa vuoden 1980 MM-kisoissa Falunissa. Hän osallistui myös vuoden 1982 MM-kilpailuihin Oslossa, mutta ei enää sijoittunut mitaleille. Olympiaviesteistä Hesse oli voittamassa kultaa vuoden 1980 talvikisoissa Lake Placidissa ja pronssia neljä vuotta aiemmin Innsbruckissa. Henkilökohtaisilla matkoilla Hesse sijoittui 10 kilometrin hiihdossa kahdeksanneksi molemmissa kisoissa sekä 5 kilometrillä 1976 sijalle 12 ja 1980 sijalle 7.
Junko Furutan murha
Oikeudenkäynti
Heinäkuussa 1990 käräjäoikeus tuomitsi Hiroshi Miyanon 17 vuoden vankeusrangaistukseen. Oikeus katsoi hänen olleen päävastuussa rikoksesta. Hiroshi Miyano valitti tuomiosta hovioikeuteen, mutta hovioikeus päätyi alentamisen sijaan korottamaan rangaistusta 20 vuoden vankeuteen. Miyanon vanhemmat myivät talonsa ja antoivat Furutan vanhemmille 50 miljoonaa jeniä (noin 425 000 Yhdysvaltain dollaria).
Viljo Forssell
Henkilöhistoria
Forssell tuli ylioppilaaksi Vaasan lyseosta 1899 ja kävi Haminan kadettikoulun 1899–1902, Pietarin ratsuväenupseerien sotakorkeakoulun hän suoritti 1905–1907 ja Orienbaumin konekiväärikoulun 1909. Forssell palveli 1. pietarilaisessa ulaanirykmentissä 1902–1917 ja toimi Tverin ratsuväen upseerikoulun opettajana 1908–1916.
Islanninsimpukka
Ulkonäkö ja koko
Islanninsimpukan muoto on pyöreähkö ja se kasvaa noin 13 sentin mittaiseksi.Kuori on epätavallisen paksu, kova ja painava. Nuorena kuori on oranssinruskea, vanhemmiten mustanruskea. Kovat kuoret säilyvät hyvin eläimen kuoltuakin ja niitä näkee yleisesti esimerkiksi Pohjanmeren ja Norjan rannikoille huuhtoutuneena; tumma pintakerros on tällöin usein kulunut pois. Toisaalta ne säilyvät fossiileina ja ovat siksi käyttökelpoisia muinaisilmasto-olojen jäljittämisessä. right|250px
Taloudellinen merkitys
Islanninsimpukkaa pyydetään kaupallisesti ihmisravinnoksi Pohjois-Amerikassa, muttei Euroopassa. Lihaa käytetään keitoissa ja kastikkeissa. Tärkein pyyntiväline on hydraulinen hara, joka vesisuihkulla irrottaa eläimet pohjasedimentistä. Vuosisaaliit 2000-luvulla ovat olleet alle 20 000 tonnia lihaa vuosittain, mikä on alle pyyntikiintiön.
Aleksi Aaltonen
Aleksius (Aleksi) Aaltonen (5. heinäkuuta 1892 Somero – 22. helmikuuta 1956 Helsinki) oli suomalainen sosiaalidemokraattinen poliitikko, SDP:n kansanedustaja, ministeri ja Kansaneläkelaitoksen johtaja vuosina 1945–1954.
Keijo Kuusela
Elämä ja ura
Kuusela pelasi koko kiekkouransa, joka kesti vuodet 1938–1959, Hämeenlinnan Tarmossa. Hän on 11-kertainen mitalisti SM-sarjassa. Mestaruuden Tarmo voitti vuosina 1948 ja 1949. Kuusela muodosti Tarmossa legendaarisen Ka-Ku-Ti-ketjun, jonka laidoilla pelasivat Matti Karumaa ja Esko Tie.
BS BolticGöta
Historia
BS BolticGötan perustamista edeltävänä kautena 1999-2000 Boltic pelasi korkeimmalla sarjatasolla Allsvenskanissa ja Karlstad-Göta toiseksi korkeimmalla sarjatasolla 1.divisioonassa. BS BolticGöta peri ensimmäisenä kautenaan Bolticin paikan korkeimmalla sarjatasolla Allsvenskanissa kaudella 2000-2001. Ensimmäisenä kautenaan seura sijoittui kymmenenneksi.
Takaisin korkeimmalle sarjatasolle Elitserieniin BolticGöta nousi, kun se kaudella 2009-2010 voitti Allsvenskanin etelälohkon. Seuraavana kautena 2010-2011 se sijoittui kuitenkin sarjan viimeiseksi ja putosi takaisin Allsvenskaniin. Kaudesta 2011-2012 lähtien seura on pelannut Allsvenskanissa.
Oulu
Historia
pienoiskuva|Oulu 1840-luvulla, J. Boströmin piirros.
Maaperä
Maaperä on varsinkin Oulun eteläisillä alueilla hyvin paksu. Tämän takia koko Oulun alueella on tasaista. Jääkauden muovaaman moreenipohjan päällä on hiekkakerros. Hiekan ja hiesun alla on laajoilla alueilla myös jääkauden loppuvaiheen aikaista kerrallista lustosavea ja myöhemmin kasaantunutta harmaata sulfidisavea, joka huonontaa maaperän ominaisuuksia rakennuspohjana. Oulun huomattavin harjumuodostuma on kaakossa Oulujoen eteläpuolella Pikkaralan lähellä sijaitseva noin kuuden kilometrin pituinen ja 1,5 kilometrin levyinen Hangaskankaan-Palokankaan harju, jonka ylin laki on 47 metriä merenpintaa ylempänä. Harjun rinteellä on kasvillisuuden sitomia lentohiekkadyynejä. Oulujoen pohjoispuolella maaperä on lähinnä moreenia ja topografialtaan maasto on vaihtelevampaa. Oulujoen pohjoispuolelle tyypillistä maata on loivasti kumpuilevat moreenikankaat, yksinäiset harjunpätkät ja kohoumien välisissä painanteissa olevat suot.
Väestö
Asukasluvultaan suurimmat kaupunginosat ovat Haukipudas, Oulunsalo, Kaakkuri, Ritaharju, Tuira ja Kello.
Koulutus
Vuonna 1958 perustettu Oulun yliopisto on 14 000 opiskelijan ja 3 000 työntekijän kansainvälinen tiedeyliopisto, jossa on kymmenen tiedekuntaa.
Viestintä
Yleisradion Pohjois-Suomen uutiset lähetetään Oulusta. Lisäksi Yle Oulun toimitus sijaitsee Oulussa.